
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.
Cyflwyniad
Y nod o’r asesiad hwn yw gwerthuso’n feirniadol ag amlinellu’r camau nesaf mewn dysgu ac addysgu, gan ganolbwyntio ar astudiaeth achos sy’n ymwneud a dysgwr unigol sydd wedi’i silio o ddigwyddiad critigol a gafodd ei arsylwi.
Mae Tripp (2011) Yn dadlau bod myfyrio ar eich ymarfer eich hun yn rhan hanfodol o addysgu, gan fod yn cynhyrchu sgiliau gorfodol fel eich hyblygrwydd, barn wybodus a phrofiad. Mae digwyddiad critigol yn ddigwyddiad sydd yn gallu cael ei adlewyrchu arno gan addysgwr, sydd yn annog newidiadau i ffordd mae'r addysgwr yn ymateb ac i'w strategaethau addysgu, i wella'r profiad dysgu’r myfyrwyr (Moon, 2010). Mae Brookfield (2017) yn datgan bod trwy gydol addysg, mae angen i athrawon i gael y gallu i adlewyrchu ac addasu ei sgiliau ac ymatebion ei hun, i sicrhau bod nhw yn cael y strategaethau addysgu gorau sydd angen ar y plant yn eu dosbarthiadau nhw.
Yn aml nid ydy digwyddiad critigol wedi cael eu cynllunio ac yn digwydd yn naturiol yn unrhyw le (Tripp, 2011). Nid oes rhaid i’r digwyddiad critigol bod yn ddigwyddiad amlwg neu negyddol, mae’n gallu edrych yn beth arferol, nes mae rhywun yn dadansoddi’r digwyddiad (Farrell & Baecher, 2017). Yn ôl Tripp (2011), wrth arsylwi am ddigwyddiad critigol, mae rhaid mynd o dan yr arwyneb o beth sy’n digwydd a gofyn pam mae hyn sy’n digwydd, yn digwydd. 
Yn ôl Farrell & Baecher (2017) wrth ddadansoddi digwyddiadau critigol, mae’r athrawon yn cael cyfle i greu cysylltiau rhwng theori a phrofiadau dysgu ac felly gwella eu harfer. Trwy fod yn addysgwr myfyriol, mae’r addysgwr yn profi ac yn dod ardraws rhesymau pam mae eu harddulliau addysgu yn effeithiol neu ddim, sydd yn gallu magu eu hyder addysgu (Brookfield, 2017).
Mae damcaniaethwyr wedi creu modelau arfer adfyfyriol gwahanol ar sut mae'r proses adfyfyriol yn digwydd (O’Loughlin & O’Loughlin, 2014). Un enghraifft o fodel yn ôl O’Loughlin & O’Loughlin (2014) yw’r model arfer adfyfyriol Kolb sydd yn broses cylchol o ddysgu o brofiad sy’n cynnwys pedair gam allweddol: profiad diriaethol, arsylwad adfyfyriol, cysyniad haniaethol a arbrofi gweithredol. Yn ystod y profiad diriaethol, mae’r person yn profi rhywbeth. Nesaf, bydd yr arsylwad adfyfyriol, sydd ble mae’r person yn meddwl am y profiad. Dilyn hyn bydd cysyniad haniaethol, ble bydd y person yn dysgu o’r profiad. Yn olaf, bydd arbrofi gweithredol, i roi beth sydd wedi cael ei ddysgu mewn i arfer. Ar ôl y pedwar cam hwn, bydd y cylch yn parhau i fynd o gwmpas gyda’r profiad newydd i gychwyn (Kolb, 2014).
Fodd bynnag, mae adfyfyrio gan ddefnyddio unrhyw fodel yn rhoi cyfle i’r addysgwr wella ei hymarfer addysgu’n gyson a'u hymatebion, gan gynyddu ymwybyddiaeth o ddigwyddiadau dyddiol, ac i sicrhau bod ymchwil pellach a newidiadau yn digwydd er mwyn cynyddu (Brookfield, 2017). Fel y dywedodd Einstein (2019, t. 474), “Insanity is doing the same thing over and over again and expecting different results”.
Yn yr adolygiad hwn, rydym yn archwilio digwyddiad critigol sy’n ymwneud a phlentyn penodol, a enwir fel Plentyn A, a’u newidiadau gydag ymglymiad yn ystod gwers y dosbarth. Rydym yn ymchwilio i’r hyn sydd wedi’i weld yn bennaf yn y digwyddiad critigol hwn: y newidiadau ymglymiad Plentyn A yn ystod y wers, gan ofyn beth sydd yn dylanwadu ar y plentyn.

Adolygiad llenyddol
Mae'n ffaith wybyddus bod ymglymiad a sgiliau canolbwyntio yn cael rhan bwysig ar faint mae’r plentyn yn dysgu o’r wers ac am ei lefel o’r ddealltwriaeth o’r dasg (Mercer and Littleton, 2007; Thompson, 2023).
Ar ddechrau’r arsylwad y digwyddiad critigol roedd plentyn (Plentyn A) yn colli sylw yn gyson ac yn colli ei diddordeb yn y wers. Wrth wneud hynny, dydy Plentyn A ddim yn cymryd rhan llawer ac yn arddangos hwn wrth edrych o gwmpas ac yn symud ei le ar y carped. Os oedd hyn i barhau, bydd Plentyn A, mewn perygl o golli gwybodaeth allweddol ar gyfer y pwnc, ac felly'n ennill llai o ddealltwriaeth na'i chyfoedion sy'n gysylltiedig â rhoi anfantais i ddysgu yn y dyfodol (OECD, 2012).
Mae nifer o ffactorau allanol a allai fod yn effeithio ar Plentyn A ac yn achosi iddynt i ymateb fel hyn. Gall y plentyn wedi blino, cael trafferth gyda’r lefel y dasg, cael problemau adref neu gael anghenion dysgu ychwanegol fel anhwylder gorfywiogrwydd diffyg sylw (AGDS), i enwi ond ychydig. Heb gael fwy o fanylion ar y plentyn yma, does gen i ddim ffordd i sicrhau'r ateb ar yr adeg hon. Wrth gweithio ag plant mae’n bwysig i fod yn ymwybodol o rhesymau pam mae plant yn ymddwyn mewn ffyrdd gwahanol, ac os oes rheswm ychwanegol sydd yn achosi’r ymddygiad hwn (Mathieson, 2013).
Gan ddod o hyd i reswm a chynyddu dealltwriaeth am reswm yr ymddygiad, bydd fwy o gyfle i’r addysgwr i ddatrys unrhyw broblem neu leihau unrhyw effaith negyddol sydd yn cael ei greu i’r plentyn (Mathieson, 2013). Er Mathieson (2013) mae'n hanfodol bod mor gynhwysol â phosibl er mwyn gwella datblygiad plant.
Wrth ystyried y gosodiad uchod, mae damcaniaethwr o’r enw Urie Bronfenbrenner wedi creu damcaniaeth Systemau Ecolegol sydd yn cyd-fynd ar gred bod ffactorau allanol yn cael effaith ar sut mae plant yn dysgu (Bronfenbrenner, 1979; Guy-Evans, 2022).
Gwnaeth Bronfenbrenner model o bump ffactorau ecolegol sydd yn dylanwadu ar y plentyn gan greu cylchoedd sydd yng nghylchu’r plentyn, sydd yn cynnwys; ‘microsystem’, ‘mesosytem’, ‘ecosystem’, ‘macrosytem’ ac yr ‘chronosystem’. Credodd Bronfenbrenner bod y grymoedd hyn yn dylanwadu ar bywydau plant ac yna yn cael effaith ar sut maen nhw yn eu dysgu a'u gallu i lwyddo (Bronfenbrenner, 1979; Nestel, D. et al. 2023).
Awgryma Bronfenbrenner (1979), yr cylch agosaf i’r plentyn yw ‘microsystem’. Mae’r ‘microsystem’ yn canolbwyntio ar y pobl sydd yn agosaf i’r plentyn, fel teulu, ffrindiau ac athrawon, sydd yn eu ddweud i gael yr dilyniad mwyaf ar y plentyn.
Yr cylch nesaf ydy’r ‘mesosystem’. Mae’r ‘mesosystem’ yn cynnwys y pobl sydd yn o gwmpas y plentyn, ac y perthnasau rhwng thyn nhw, er enghraifft, y perthynas rhwng yr rhieni ac yr addysgwr y plentyn. Gall hyn yn cael effaith ar y plentyn oherwydd gall yr rhiant beirniadu'r addysgwr yn negyddol a rhannu ei barn gyda’r plentyn, achosi nhw i gweld yr addysgwr yn negyddol (Bronfenbrenner, 1979; Koller, Paludo and Morais, 2019; Nestel, D. et al. 2023).
Yr trydydd grym ydy’r ‘ecosystem’, dydy’r cylch hwn ddim yn cael cysylltiad uniongyrchol ag yr plentyn, ond dal yn cael effaith arnyn nhw. Un enghraifft ydy, os oedd rhiant yn colli swydd, bydd hwn yn effeithio’r plentyn wrth newid sut mae’r rhieni yn teimlo, ac yr arian sydd yn dod i’r teulu, sydd yn cael effaith ar sut mae’r plentyn yn cael ei drin. Yn pedwerydd, mae’r ‘macrosystem’ sydd yn ffocysu ar effaith y gymdeithas ehangach fel eu crefydd a'u cymdeithas. Dyma ble bydd effeithiau o ble maen nhw yn ei byw yn gallu dylanwadu ar y plentyn. Yn olaf, mae’r ‘chronosystem’ sydd yn defnyddio llinell amser o ddigwyddiadau sydd yn gallu creu newidiadau sylweddol i’r bywyd plentyn trwy gydol bywyd, fel genetig, a hefyd newidiadau wrth dyfu. Datganodd Brofenbrenner yr ‘chronosystem’ tipyn ar ôl roedd o wedi creu y gweddill, ar ôl arsylwi yr effaith bod newidiadau bywydol yn creu ar pobl ac ei datblygiad (Bronfenbrenner, 1979; Koller, Paludo and Morais, 2019; Nestel, D. et al. 2023).
Yn dilyn damcaniaeth Bronfenbrenner, byddai’n iawn i ddweud bod gall Plentyn A cael amgylchiadau esgusodol sydd yn esbonio pam fod nhw ddim yn canolbwyntio neu yn dangos ei ymgysylltiad ag y wers. Er Bronfenbrenner (1979) mae’n bwysig i arsylwi plant dros amser, i ddod o hyd i unrhyw gasgliad. Pe bai addysgwr Plentyn A yn mabwysiadu persbectif ecolegol, byddai ganddynt allu cynyddol i allu edrych ar sefyllfa yn agosach a chael ffordd fwy effeithlon o ddod o hyd i achos y materion sy'n codi (Bronfenbrenner, 1979; Nestel, D. et al. 2023).
Ar y llaw arall, mae Barnes a Bedford (2021) yn dadlau bod yr ymchwil gan Bronfenbrenner yn rhy gorsymleiddio ac yn rhy eang o ran cwmpas, i gallu ddweud yn glir yr ddylanwad mae’r ymgylchedd yn ei gael ar ymddygiad a datblygiad plant. Yn anffodus, nid yw Bronfenbrenner yn nodi faint o effaith neu ganran y mae ffactorau amgylcheddol yn ei gael ar blant a'u dysgu neu ymddygiad. Byddai wedi bod o fudd i'r addysgwr hwn wybod pa un o'r elfennau gan y damcaniaethwyr hyn a allai gael yr effaith fwyaf ar y plentyn dan sylw. Y ffordd orau o symud ymlaen yw gweithredu'r hyn sy'n gweithio orau trwy ddadansoddi'r technegau a'r strategaethau yn aml (Bronfenbrenner, 1979; Pound, 2019).
Fodd bynnag, dylanwadwyd Bronfenbrenner gan waith Lev Vygotsky a Kurt Lewin (Nestel, D. et al. 2023). Gallwn weld rhai tebygrwydd rhwng gwaith Vygotsky a Bronfenbrenner o ran datblygiad plant. Maent yn tynnu sylw at arwyddocâd yr amgylchedd a'r cyd-destun cymdeithasol wrth lunio datblygiad plentyn a phwysleisiodd fod eu hamgylchedd yn dylanwadu'n fawr arnynt (Parrish, 2014). Mae'r ddau ddamcaniaethwr hefyd yn pwysleisio pwysigrwydd effeithiau rhyngweithio cymdeithasol y plant ag eraill. Credodd Bronfenbrenner y gallai rhyngweithiad y plentyn wneud gwahaniaeth i'w ddysgu trwy ryngweithio arferol o ddydd i ddydd. Lle fel Vygotsky canolbwyntiodd fwy ar ryngweithio a sgaffaldau eraill mwy gwybodus (Parrish, 2014).
Yn debyg i Bronfenbrenner, roedd Lewin hefyd yn credu ym mhwysigrwydd ystyried yr amgylchedd a'r cyd-destun wrth lunio ymddygiad a datblygiad o fewn pobl (Steinfeld and Danford, 1999). Wrth ystyried fod damcaniaethwr gyda cred tebyg ac ymchwil i gefnogi, mae’n dangos bod rhaid I’r ymgylchedd chwarae rhyw rhan mewn datblygiad plant ac bod pwysigrwydd I cefnogi plant tu allan o’r dosbarth hefyd.
Ar y llaw arall, mae damcaniaethwyr eraill yn credu bod plant yn dysgu ac yn cael eu dylanwadu gan ffactorau gwahanol eraill. Dwy enghraifft wahanol yw Jean Piaget a B.F. Skinner. Cred Piaget fod plant yn adeiladu ar eu dealltwriaeth o'r byd trwy brofiadau a bod meddwl a dysgu yn dod o'r tu mewn i'r plentyn. Er nad yw damcaniaeth Piaget yn diystyru dylanwad ffactorau amgylcheddol cyfagos, mae'n pwysleisio bod plant yn adeiladu gwybodaeth ac felly ni fyddai'n gweithredu'n llwyr ar ffactorau amgylcheddol yn unig (Pound, 2019). 
Yn hytrach na, Skinner yn credu bod gwobrau a chosbau yn dylanwadu ar ymddygiad yn yr amgylchedd, byddai'n edrych yn fwy ar y lleoliad presennol a rheoli ymddygiad yn y dosbarth (Skinner and Ferster, 2015). Yn ogystal a hyn, mae Skinner yn pwysleisio nad yw plant yn derbyn dylanwadau amgylcheddol goddefol ond eu bod yn cymryd rhan weithredol yn eu datblygiad ei hun (Adamsons et al, 2022).
Er nad yw Skinner a Piaget yn ymgorffori'n llawn yn theori Bronfenbrenner, maent yn mynd at ei gilydd i greu gwell dealltwriaeth o ddatblygiad dynol. Mae'r holl ddamcaniaethau hyn yn canolbwyntio ar wahanol agweddau ar ffactorau datblygiadol a allai greu darlun cyfannol o'r hyn i'w ystyried mewn gallu cefnogi a deall datblygiad plant yn well.Top of Form

Astudiarth achos
Gwyliais fideo o un deg pedwar o blant (tua blwyddyn 3) ar y carped yn y dosbarth. Roedd y plant yn eistedd ac yn gwrando ar yr athrawes yn cyflwyno ‘y plât bwyta’n iach a sut i greu bwydlen iachus’. Sylweddolais bod yr gwers yn clymu gyda’r cwricwlwm i Gymru yn syth, wrth cynnwys yr diben unigolion iach, hyderus gan addysgu am bwydydd iach ac yr effaith mae bwydydd gwahanol yn cael ar eich cyrff (Llywodraeth Cymru, 2022).
Sylweddolais fod wrth i’r addysgwr siarad mwy, mae Plentyn A yn y blaen yn dechrau colli sylw ac edrych ei bod wedi diflasu wrth edrych o gwmpas ac yn eistedd yn aflonydd. Mae’r Plentyn A yn chwarae gyda rhywbeth gyda lliwiau gwahanol, gall yr offer bod yn rhyw fath o offer i helpu plant sydd ag anghenion dysgu ychwanegol. Gan edrych ar damcaniaeth Brofenbrenner, gall rhyw rheswm arall bod am y colled sylw’r plentyn, na gallaf weld. Fel enghraifft, gall rhywbeth yn digwydd yn un o’r cylchoedd y plentyn sydd yn cael dylanwad (Bronfenbrenner, 1979).
Mae’r Plentyn A yn wedyn symud yn araf yn mynd o’r blaen, i’r canol y carped.
Mae’r addysgwr yn gofyn cwestiynau ac mae’r ferch yn lleihau ei symud. Mae’r athrawes yn annog y plant i ateb cwestiynau ac yn helpu nhw i ddod i hyd i ateb cywir wrth ymestyn y cwestiwn neu ofyn y cwestiwn mewn ffyrdd gwahanol. Gan gwneud hyn, mae’r athrawes yn annog y blant i hefyd fod yn dysgwyr uchelgeisiol a galluog, sydd ei gynnwys yn y pedwar diben (Llywodraeth Cymru, 2022). Yna mae’r athrawes yn dechrau cyflwyno gan ddefnyddio gweithgaredd ymarferol, ond mae Plentyn A ddim yn dangos bod yn gwrando ar y wybodaeth. 
Pryd mae Plentyn A yn clywed yr athrawes yn dweud “byddai’n dewis pwy sy’n eistedd yn smart”, mae Plentyn A yn eistedd yn lonydd gan ei bys ar ei cheg, ac yn ymglymu ei hun yn y wers. Mae’r plentyn yn dal yn ymateb ond yn ymlacio tipyn bach, cyn mae’r athrawes yn eto yn dweud “byddai’n dewis pwy sydd yn eistedd yn smart”, ac mae’r Plentyn A yn eistedd yn syth i ddangos i’r athrawes bod hi yn ‘eistedd yn smart’ eto ac yn ddangos ei ymglymiad i’r wers. Gallai'r ymateb ymddygiad hon cael ei gysylltu ar damcaniaeth ‘operant conditioning’ Skinner, gan gall yr plentyn bod yn ymateb i rhyw gwobrau neu chosb sydd wedi ei ddilyn y geiriad hwn o'r blaen, i ail greu yr un ymateb eto.
Mae’r person nesaf i Plentyn A yn cael ei ddewis i helpu ac wedyn mae Plentyn A yn ceisio gweld yn well ac yn symud nôl i’r blaen i weld yn well. Wrth fod yn y blaen, mae Plentyn A yn rhoi llaw i fynnu ac yn ateb cwestiwn ac yn awyddus i fod yn rhan o’r gweithgaredd. Mae’r Plentyn A yn edrych ei fod yn canolbwyntio gyda’r wers ac yn gwrando ar y plant eraill, gan geisio ateb mwy o gwestiynau. 
Mae’n bwysig ystyriwch hefyd y rhesymau eraill gall y plentyn wedi ymateb yn wahanol ac efallai dim y geiriad roedd wedi annog newid, ond gweld newid yn y dasg. Un rheswm gall diddordeb newid gyda phlentyn yw ei dealltwriaeth o’r pwnc neu dasg. Mae Gardner (1993) yn dadlau bod pobl a phlant yn cael cryfderau a gwendidau gwahanol wrth ddysgu ac wrth ddefnyddio ffurfiau dysgu gwahanol. Gall Plentyn A, teimlo bod gweithgaredd ymarferol yn fwy priodol ar gyfer ei harddull dysgu ac y byddai'n cael mwy o gyfle i elwa o'r gweithgaredd.
Gan gofio'r wybodaeth uwchlaw, roedd offer gyda'r plentyn oedd yn efallai dangos ei bod y plentyn gydag anghenion dysgu ychwanegol. Mae rhai anghenion dysgu ychwanegol fel anhwylder diffyg canolbwyntio a gorfywiogrwydd (ADCG) yn dylanwadu ar faint mae pobl yn gallu canolbwyntio ac eistedd yn llonydd (McCluskey a McCluskey, 2001). 

Dulliau addysgu a dysgu
Mae arsylwi'r digwyddiad critigol yn rhoi trosolwg i ni o'r profiad, a'r patrwm ymddygiad sy'n dilyn gwahanol arddulliau a thechnegau addysgu. Welwn yn ystod y digwyddiad critigol hwn, bod yr addysgwr yn defnyddio dull ymddygiadaeth, gan ddefnyddio disgwyliadau ymddwyn i reoli’r dosbarth a hefyd dull addysgu eglurhaol wrth roi'r wybodaeth trwy gyflwyniad (Ledford, Lane and Barton, 2019).
Mae llawer o ddamcaniaethwr sydd yn cefnogi’r dull addysgu ymddygiadaeth. Mae’r dull hon yn canolbwyntio ar yr addysgwr a sut maen nhw yn rheoli a defnyddio ymddygiadau i wella’r dysgu’r plant, trwy ymddygiadau gweladwy ac effaith yr amgylchedd ar yr ymddygiadau hynny. Mae tri ysgolhaig yn benodol wedi cynnal arbrofion seicoleg ddiddorol sydd yn cefnogi’r effaith ymddygiadaeth yn cael ar ddysgu plant, sef Edward Throndike, B.F. Skinner, a Ivan Pavlov. Roedd canlyniadau'r arbrofion hyn yn cefnogi'r dull addysgu ymddygiadol, gan ddangos ein bod yn dysgu trwy ymatebion ac yn debygol o ailadrodd ymddygiadau os ydynt yn cael ymateb cadarnhaol (Woollard, 2010).
Roedd strategaethau llwyddiannus gyda’r addysgwr yn ystod y digwyddiad critigol, oherwydd roedd Plentyn A wedi dechrau canolbwyntio a chymryd rhan yn y wers. Roedd hun ar ôl i’r addysgwr cynnwys gweithgaredd oedd yn rhannol ymarferol a chanolbwyntio ar ymddygiadau wrth gael y plant i eistedd yn daclus. Wrth gael Plentyn A i ymateb yn y wers, mae gan y plentyn fwy o siawns i ddeall a dysgu o’r wers. Bydd y wybodaeth hon yn hefyd helpu’r plentyn i adeiladu ar ei wybodaeth yn y dyfodol ac annog hyder y plentyn wrth wneud y tasgau oedd yn dilyn (Mathieson, 2013; Tobias and Duffy, 2009).
Fodd bynnag, tybed a bydden Plentyn A wedi elwa mwy os oedd y dasg wedi cael eu haddysgu gan ddefnyddio dull addysgu adeileddol. Gall wedi gwneud yn fwy ymarferol gan gael y dasg mewn grŵp neu barau, ble gallaf y plant i gyd cael tro a datrys problemau.
Ynghyd â hyn mae rhai yn dadlau ei bod yn fuddiol cael llai o amser gyda phlant yn gwrando ac yn eistedd yn dawel, tra bod yr athro yn cyflwyno. Gall lleihau'r amser hwn gael effaith gadarnhaol ar ganolbwyntio a chyfranogiad Plentyn A (Finkel, 2000). Yn ôl McCluskey a McCluskey (2001) mae gweithgareddau ymarferol yn gallu fod yn well i rai plant gyda ADCG, oherwydd bydd angen llai o egni i geisio cadw sylw a'i fod yn gallu symud o gwmpas pan eistedd yn dawel. Gan ystyried yr effeithiau mae Bronfenbrenner yn dweud bod ffactorau allanol yn cael ar ymddygiad a dysgu’r plant, gall y dull addysgu adeileddol lleihau effeithiau bod yr ‘chronosystem’ yn cael ar Plentyn A. Os mae anghenion dysgu ychwanegol ganddynt, bydd yn buddiol i gael y plentyn i eistedd yn llonydd yn llai a chael nhw i ddysgu trwy ddarganfod (Bronfenbrenner, 1979).
Mae nifer o ddamcaniaethwr yn rhoi sylfaen gadarn am y dull addysgu adeileddol, gan gynnwys Jean Piaget a Jerome Bruner. Ddalwyd y ddau fod plant yn dysgu trwy ddatrys problemau a darganfyddiad (Tobias and Duffy, 2009). Bydd y profiad o geisio a methu gan lai o gyflwyniad yn fwy o her i’r plant. Wrth iddyn nhw feddwl yn fwy am yr atebion bydyn yn ymarfer mwy o sgiliau, fel sut i ddatrys problemau. Hefyd bydd y canlyniad o ddysgu gan ddefnyddio'r dull hun yn cael effaith mwy emosiynol ar y plant (Kim and Sankey, 2022; Tobias and Duffy, 20).
Yn ôl Woods (2016) mae Laevers yn dadlau bod plant yn dysgu a chymryd rhan orau pan fyddant yn ymwneud yn emosiynol â gweithgaredd. Mae hyn yn golygu eu bod nid yn unig yn canolbwyntio ar ddeallusol ond hefyd wedi'u cysylltu'n emosiynol â chynnwys a chyd-destun eu profiadau dysgu. Mae'r ffordd hon o addysgu hefyd yn gallu ychwanegu at y pedwar diben yn y cwricwlwm i Gymru, gan hybu unigolion hyderus a dysgwyr uchelgeisiol galluog wrth annog plant i fod yn ymholgar ac yn mwynhau datrys problemau (Llywodraeth Cymru, 2022).
Wedyn rhaid ystyried fod fel dulliau addysgu eraill, mae gan y dull addysgu adeileddol ei gyfyngiadau hefyd. Wrth addysgu rhai pynciau, dydy’r dull addysgu adeileddol ddim yn rhoi digon strwythur i addysgu digon o wybodaeth cyn mynd ati i weithgaredd, neu digon o wybodaeth i adeiladu arno (Richardson, 2005). Mae Piaget yn dadlau bod plant yn dysgu gan adeiladu ar wybodaeth sydd ganddyn nhw yn barod, felly i gyrraedd y gallu sydd angen, weithiau bydd angen dull arall hefyd fel dull addysgu eglurhaol (Richardson ,2005; Tobias and Duffy, 2009).
Ar y llaw arall, gan ddefnyddio damcaniaeth Vygotsky y ‘zone of proximal development’ mae'n dadlau gall plant cael ei scaffoldi i'r lefel sydd angen. Bydd y dull hwn dim eisiau i’r addysgwr i ddefnyddio’r dull addysgu eglurhaol. Awgrymyr Vygotsky wrth gael plant i mewn i’r lle ‘sweet spot’ bydd y plentyn yn gallu herio ei hun wrth gael y gallu i lwyddo'r dasg. Wrth edrych ar y strategaethau hyn, bydden bosib i addysgu gan ddefnyddio'r dull addysgu adeileddol (Daniels, Cole, and Wertsch, 2007). Fodd bynnag, bydd hyn yn gallu cymryd llawer o amser a bydd angen digon o staff i weithio gyda’r plant i gyd at eu gallu unigol nhw.
O ystyried y wybodaeth a ddarparwyd, ar gyfer yr astudiaeth achos penodol hon y dull addysgu y byddwn i’n amau ​​ei fod yn cael yr effaith fwyaf ar Plentyn A fyddai addysgu adeileddol. Maen clir i weld fod llawer o ddulliau gwahanol i addysgu ac mae rhai dulliau mynd i weithio yn well i rai addysgwr a phlant yn ddosbarthiadau na eraill. Gall adlewyrchu ar eich dulliau addysgu eich hun helpu i gael mynediad at strategaethau gwella ar gyfer eich dosbarth. Gall hefyd fod yn fuddiol defnyddio gwahanol ddulliau yn y dosbarth a'u haddasu yn dibynnu ar y sefyllfa a'r amgylchiadau a allai fod fwyaf effeithiol i'ch dosbarth (Ledford, Lane and Barton, 2019).

Trafodaeth
O edrych ar y digwyddiad critigol hwn, mae’n amlwg bod llawer o ffactorau ar waith wrth ddod o hyd i’r atebion gorau i blant. A sut y gall mân ddigwyddiad fel colli canolbwyntio cael mwy o effaith ar y plentyn yn y tymor hir. Maen hefyd yn amlygu’r ciwiau bach y gallai plentyn eu rhoi bod rhywbeth yn effeithio ar ei ymddygiad a’i ddatblygiad, ac na ellir gweld y rhain bob amser ar yr olwg gyntaf. Mae hyn yn mynegi ynddo i hun bwysigrwydd myfyrio a gwneud i’r myfyrdodau o ddydd i ddydd fynd yn ddyfnach, er mwyn ceisio dod o hyd i ffyrdd o helpu’r plant (Brookfield, 2017; OECD, 2012).
Trwy’r llenyddiaeth hon, rydyn yn gweld mae angen meddwl yn ddwfn ar beth sydd yn digwydd yn y dosbarth, i mewn i’r ysgol ac a'r tu allan. Wrth adlewyrchu yn gyson i gael addysgu effeithiol ac amgylchedd positif i’r plant. Helpodd ddamcaniaeth Bronfenbrenner i dynnu sylw at nifer o ffactorau sy'n mynd i mewn i gefnogi datblygiad plant, a'u lles cyffredinol. Mae'r wybodaeth hon wedi dangos y pwysigrwydd o helpu teuluoedd a chymunedau a'r ffactorau o amgylch y plentyn i allu gwneud gwahaniaeth mwyaf i'r datblygiad plentyn a'u fywyd (Adamsons et al., 2022).
Mae'r llenyddiaeth hefyd wedi amlygu bod plant yn wahanol, bod ganddynt wahanol amgylchiadau, galluoedd a diddordebau i enwi ond ychydig, ac mae'n bwysig eu trin yn unol â hynny, er mwyn eu cael i gyrraedd eu llawn botensial. Mae'n bwysig ein bod yn cynnwys pawb ac yn dathlu pob gwahaniaeth, boed yn ddiwylliant, crefydd neu unrhyw beth arall sy'n ein gwneud ni'n wahanol. Dylid trin pawb yn gyfartal a chyda pharch. Er mwyn gwella datblygiad y plant mae'n bwysig bod wrth i ni gynllunio, rydyn yn canolbwyntio ar y plentyn, lle mae'r plant a'u hanghenion, eu galluoedd a'u diddordeb fel blaenoriaeth. Lle mae'r addysgwr yn cynllunio ac yn darparu ar gyfer anghenion unigol y plant o fewn y dosbarth i wneud yr effaith mwyaf positif ar y plant (Agarwal and Bain, 2019; Gardner, 1993; McCluskey and McCluskey, 2001).
Yn symud ymlaen, mae angen creu amgylchedd yn yr ystafell ddosbarth lle gall plant gael eu hysbrydoli, eu hysgogi ac ymgysylltu â'u dysgu er mwyn cael yr effaith fwyaf ar eu datblygiad. Dylid annog plant a chael digon o gyfleoedd i ddatblygu eu sgiliau meddwl beirniadol a gallu cymhwyso'r hyn y maent wedi'i ddysgu mewn ffyrdd ystyrlon (Bergin, 2022).
Mae addysgu effeithiol yn gofyn am lawer o ymchwil a gwybodaeth, i sicrhau bod gwahaniaeth parhaol a chadarnhaol yn cael ei wneud i'r plant a'u bywydau. Mae’n amlwg na fydd un arddull neu ddull addysgu yn addas i bawb ac mae’n bwysig ystyried anghenion unigol y dosbarth wrth gynllunio (Ledford, Lane and Barton, 2019).
[bookmark: cysill]Mae'r byd yn newid yn aml, fel y mae'r dosbarthiadau a'r plant oddi mewn iddynt. I fod yn athro dylanwadol, bydd angen hyblygrwydd, parodrwydd i ddysgu a'r gallu i addasu bob amser. Un ffordd effeithiol o ddiweddaru'r ystafell ddosbarth fyddai sicrhau bod yr addysgwr yn adlewyrchu ar eu hymarfer ac ymddygiad ac ymateb y plant i'r addysgwr a'r gwersi. Bydd cael y wybodaeth ddiweddaraf am ddamcaniaethau a gwybodaeth newydd yn chwarae rhan allweddol wrth sicrhau dysgu effeithiol i'r plant (Sellars, 2017).
 
Casgliad ac argymhellion
I gloi, mae ein dadansoddiad wedi taflu goleuni ar rôl hollbwysig addasu dulliau addysgu a chydnabod effaith digwyddiadau critigol ar ddysgwyr unigol, fel y gwelir yn astudiaeth achos 'Plentyn A.' Mae'r ymchwil hwn yn tanlinellu pwysigrwydd amgylchedd plentyn, fel y pwysleisir gan ddamcaniaeth systemau ecolegol Bronfenbrenner, wrth ddylanwadu ar eu hymddygiad a'u datblygiad. Mae hefyd yn amlygu arwyddocâd cymhwyso strategaethau addysgu amrywiol, fel y defnydd o’r ‘operant conditioning' a dulliau gwybyddol, i ddarparu ar gyfer dysgwyr ag anghenion amrywiol.
Mae goblygiadau'r astudiaeth hon yn ymestyn i'r maes addysgol, gan bwysleisio'r angen i addysgwyr fod yn hyblyg ac yn ymatebol i nodweddion ac amgylchiadau unigryw pob myfyriwr. Trwy gydnabod dylanwad y ffactorau allanol ar brofiad dysgu plentyn, gall addysgwyr deilwra eu dulliau addysgu yn well i hyrwyddo ymgysylltiad a dysgu effeithiol.
Wrth i ni symud ymlaen, mae'n hanfodol parhau i archwilio'r cydadwaith deinamig rhwng ffactorau allanol a chanlyniadau dysgu ac ymchwilio ymhellach i'r strategaethau addysgu mwyaf effeithiol ar gyfer dysgwyr amrywiol. Mae addysg yn faes sy’n esblygu’n barhaus, ac mae ein dealltwriaeth o sut mae plant yn dysgu ac yn datblygu yn parhau i dyfu. Mae’r astudiaeth hon yn garreg gamu yn y daith barhaus i greu arferion addysgol mwy cynhwysol ac addasol sy’n bodloni anghenion pob myfyriwr, waeth beth fo’u nodweddion a’u heriau unigol.
I gloi, mae’n hollbwysig i addysgwyr groesawu hyblygrwydd a’r gallu i addasu yn eu dulliau addysgu, gan gydnabod nad oes un dull yn addas i bawb. Drwy wneud hynny, gallwn greu amgylchedd addysgol mwy cynhwysol ac effeithiol, gan baratoi’r ffordd ar gyfer gwell profiadau dysgu a chanlyniadau gwell i bob myfyriwr.
Yn dilyn canfyddiadau’r adroddiad hwn, byddwn yn argymell bod addysgwyr yn cymryd yr amser i fyfyrio ar eich dosbarthiadau ac arsylwi’r plant yn ofalus. Os oes unrhyw ymddygiad neu ymateb negyddol gan blentyn, mae'n hanfodol ymchwilio'n ddyfnach i ddeall y rhesymau ac archwilio ffyrdd o ddarparu cymorth neu liniaru'r effaith ar y plentyn. Gall myfyrio ar yr ystafell ddosbarth o ddydd i ddydd hefyd helpu i fireinio ein strategaethau a’n dulliau addysgu.
Bydd bod yn ystyriol o'r hyn sy'n gweithio orau i'r dosbarth a'r plant ar unrhyw adeg benodol yn ein helpu i addysgu'n effeithiol a gwneud gwahaniaeth hirdymor i'r plant.

